Η **Γραμμή Π1** του **Προαστιακού Σιδηρόδρομου Θεσσαλονίκης** αποτελεί κλάδο του *Προαστιακού Θεσσαλονίκης* ο οποίος εξυπηρετεί τους οικισμούς και τα αστικά κέντρα της Κατερίνης και της Λάρισας συνδέοντας τα με την μητρόπολη της Θεσσαλονίκης. Το 2007 εγκαινιάστηκε η σύνδεση μέχρι την Κατερίνη και το Λιτόχωρο, και αργότερα το 2008 αυτή επεκτάθηκε έως την Λάρισα, συνδέοντας έτσι μέσω ανταποκρίσεων τα αστικά κέντρα του Βόλου και της Καλαμπάκας.

Στο μέλλον, προβλέπεται η κατασκευή ενδιάμεσου σταθμό στον Νέο Παντελεήμονα, ο οποίος θα τοποθετείται μεταξύ των Νέων Πόρων και της Λεπτοκαρυάς με στόχο την επανένταξη του Πλαταμώνα στο δίκτυο. Επιπλέον προβλέπεται η επέκταση του δικτύου από την Λάρισα προς τον Βόλο έως το 2025, εφόσον έχει ολοκληρωθεί η ηλεκτροκίνηση μεταξύ των αστικών αυτών κέντρων, μειώνοντας έτσι αισθητά τον χρόνο μετάβασης.

Διαδρομή
--------

### Κεντρική Μακεδονία

Στην διαδρομή του Π1 ως σταθμό αφετηρία αποτελεί ο Νέος Σιδηροδρομικός Σταθμός Θεσσαλονίκης όπου μέσω των εξ ηλεκτρισμένων γραμμών της σιδηροδρομικής γραμμής Θεσσαλονίκης - Αθήνας ο συρμός πραγματοποιεί στάσεις στον Σιδηροδρομικό σταθμό Σίνδου με κατεύθυνση στην συνέχεια το Άδενδρο και το Πλατύ.

Στο Σιδηροδρομικό Σταθμό Πλατέος η γραμμή Π1 ανταποκρίνεται με τον δεύτερο κλάδο του Προαστιακού Θεσσαλονίκης (τον Π2) ο οποίος εξυπηρετεί τα αστικά κέντρα της Βέροιας, της Νάουσας, της Αλεξάνδρειας, της Έδεσσας και μέσω ανταπόκρισης της Φλώρινας, ενώ διαπερνάει έναν αριθμό οικισμών της Ημαθίας και της Πέλλας.

Στην συνέχεια ο συρμός εξυπηρετεί μέσω στάσεων τους οικισμούς του Αιγίνιου και του Κορινού, ενώ καταλήγει στο αστικό κέντρο της Κατερίνης. Έπειτα ο συρμός διασχίζει τους οικισμούς του Λιτοχώρου, της Λεπτοκαρυάς και των Νέων Πόρων.

### Στερεά Ελλάδα

Το δρομολόγιο του προαστιακού διαπερνάει τον οικισμό της Ραψάνης και καταλήγει στον τερματικό σταθμό της Λάρισας. Στο μέλλον προβλέπεται η επέκταση του δικτύου προς τον Βόλο μεγαλώνοντας έτσι το δρομολόγιο της γραμμής και εξυπηρετώντας με αυτό τον τρόπο μεγάλο ποσοστό πληθυσμού του Βόλου και τον όμορων οικισμών.

Ανταποκρίσεις
-------------

### Πλατύ

Ο Σιδηροδρομικός Σταθμός Πλατέος αποτελεί κόμβο του Προαστιακού Σιδηρόδρομου Θεσσαλονίκης καθώς διακλαδώνεται με τα δρομολόγια της Σιδηροδρομικής Γραμμής Πειραιά - Θεσσαλονίκης και της γραμμής Π2 του Προαστιακού, η οποία συνδέει τα αστικά κέντρα της Βέροιας, της Νάουσας και της Έδεσσας.

### Λάρισα

Ο Σιδηροδρομικός Σταθμός Λαρίσης αποτελεί εξίσου κόμβου του Προαστιακού Σιδηρόδρομου Θεσσαλονίκης καθώς ανταποκρίνεται με τα δρομολόγια της Σιδηροδρομικής Γραμμής Πειραιά - Θεσσαλονίκης καθώς και με τα τοπικά δρομολόγια προς τον Βόλο, το Πήλιο, την Καρδίτσα, τα Τρίκαλα και την Καλαμπάκα.

Παραπομπές
----------

1. ↑  «Επανέρχονται από τη Δευτέρα τα δρομολόγια μεταξύ Λάρισας και Θεσσαλονίκης». *Athens Transport*. 4 Νοεμβρίου 2023. Ανακτήθηκε στις 28 Δεκεμβρίου 2023.
2. ↑  Ypodomes.com, Newsroom (6 Νοεμβρίου 2023). «Ξεκινά και πάλι το Θεσσαλονίκη - Λάρισα του Προαστιακού». *Ypodomes.com*. Ανακτήθηκε στις 28 Δεκεμβρίου 2023.
3. 1 2  Κασσίμη, Αλεξάνδρα (25 Μαρτίου 2022). «Σε τροχιά υλοποίησης τέσσερα σιδηροδρομικά έργα». *Η ΚΑΘΗΜΕΡΙΝΗ* (στα greek). Ανακτήθηκε στις 28 Δεκεμβρίου 2023. CS1 maint: Μη αναγνωρίσιμη γλώσσα (link)
4. 1 2 3 4 5 6  Train, Hellenic. *Προαστιακή Γραμμή Π1 Προαστιακού Θεσσαλονίκης*. Θεσσαλονίκη, Κεντρική Μακεδονία: Hellenic Train. σελ. 1.
5. ↑  *Χάρτης Γραμμής Π2*. Hellenic Train.
6. ↑  «Σιδηροδρομικός Σταθμός Πλατέος - enirisst wiki». *wiki.enirisst.uop.gr*. Ανακτήθηκε στις 28 Δεκεμβρίου 2023.
7. ↑  «Τρενάκι Πυλίου». *Hellenic Train*. Hellenic Train. 28/12/2023. Αρχειοθετήθηκε από το πρωτότυπο στις 28/12/2023. Ανακτήθηκε στις 28/12/2023.  Ελέγξτε τις τιμές ημερομηνίας στο: `|accessdate=, |ημερομηνία=, |archivedate=` (βοήθεια)